Zogiakiraf Rupol (Ursus thibetanus)

Zogiakiraf Rupol (Ursus thibetanus) tir tana moukolafa katca ke Ursus oxi vey Ursidae yasa ke CARNIVORA veem ( CANIFORMIA volveyveem ). Gan G. Cuvier bak 1823 taneon zo pimtayar.

 Pimtara 
Zogiakiraf Rupol ke Asia tir moukolap ; aldo is lum kare sinka is lidawickafa gropa ke irubaxo rotarapeniweped. Alto sotir gamiafo is zegodafo, oblaka tid mantafa, inia tid trelackafa is kalvekanyafa gu ticumara ben aal ; in guon tir deksapaf.

Tis abigaf govitol, va abrotcaf tibutaf ebeltaf myot dem dile blakerafa tcaza dir, is zogiapa kum razaf imolk keve epiteem is berga. Bat tec vapaf yinaxot tir kum imap abrotcaf vas mon 15 cm-. Va vekorafa ok ukorafa batakamafa kretsa keve ast dere divnedir. Imkiramaf pezay batakaf ok lukoptaf tir abrotcaf loon dam tel ke ara rupolinda, isen tazuk tir akintakoramaf.

Zogiakiraf rupol, gelavatason va frunku div lupaxa, va pezay gizanier. Gubeon tir atelatoraf voxe va ruxa dere grumalestur.

 Vexala dem apteem 
Sedme Mammal Species of the World (siatos ke 2005), bata katca vas 7 apta ruldar :
 Rupol (Ursus thibetanus thibetanus) (G. Cuvier, 1823)
 Rupol (Ursus thibetanus formosanus) (Swinhoe, 1864)
 Rupol (Ursus thibetanus gedrosianus) (Blanford, 1877)
 Rupol (Ursus thibetanus japonicus) (Schlegel, 1857)
 Rupol (Ursus thibetanus laniger) (Pocock, 1932)
 Rupol (Ursus thibetanus mupinensis) (Heude, 1901)
 Rupol (Ursus thibetanus ussuricus) (Heude, 1901)

 Pulasa vuestexa is xantaza 
 (en) vuest- : Mammal Species of the World (v- 3, 2005) : Ursus thibetanus (G. Cuvier, 1823)
 (en) vuest- : CITES : Ursus thibetanus
 (en) vuest- : UICN : katca Ursus thibetanus (G. Cuvier, 1823)
 (en, fr) vuest- : ITIS : Ursus thibetanus (G. Cuvier, 1823)
 (en) vuest- : Tree of Life Web Project : Ursus thibetanus
 (en) vuest- : Catalogue of Life : Ursus thibetanus (G. Cuvier, 1823)
 (en) vuest- : Paleobiology Database : Ursus thibetanus (G. Cuvier, 1823)
 (en) vuest- : Animal Diversity Web : Ursus thibetanus
 (en) vuest- : NCBI : Ursus thibetanus
 Ara vuestexa 
 Zogiakiraf Rupol (Ursus thibetanus) dene Wikispecies

 Kotavafa vuestesa xantaza 
 Kotava winugaf moukolaf ravlemak (Kotava, Latinava, 2019)


Zogiakiraf Rupol (Ursus thibetanus)
Zogiakiraf Rupol (Ursus thibetanus)
Zogiakiraf Rupol (Ursus thibetanus)